# Diatèrmia

En fisioteràpia, la diatèrmia consisteix l'escalfament local de teixits en una zona del cos sota la influència d'un fort camp elèctric o bé magnètic, el que contribueix a la relaxació dels músculs i alleuja la sensació de dolor. La calor que es produeix incrementa el flux sanguini i es pot utilitzar en el tractament dels dolors profunds de les malalties reumàtiques i artrítiques (teràpia de microones).

## Història

Aquesta tècnica va ser introduïda a Espanya el 1910 pel Dr. Celedonio Calatayud, que al seu torn va ser el primer en utilitzar-la en la terapèutica ginecològica, cosa que va suposar un gran avanç a escala internacional.

## Fisioteràpia

La diatèrmia terapèutica utilitzada en rehabilitació fa servir camps magnètics o elèctrics (0,5 a 27,12 MHz, 100W) En aquesta categoria, hi ha dos tipus de diatèrmia:
* Diatèrmia capacitiva - s'utilitza per escalfar, a nivell superficial, principalment la pell i el greix.
* Diatèrmia inductiva - per escalfar s'utilitza un camp magnètic que penetra profundament en el cos, resultant uns corrents paràsits que escalfen els músculs.
Per la freqüència de treball es classifica com:
* Diatèrmia ultrasònica
* Diatèrmia d'ona curta: freqüència de 2.45 MHz a 27.12 MHz amb una potència d'alguns centenars de watts
* Diatèrmia de microones.(915 MHz o 2.45 GHz).

## Cirurgia diatèrmica

En Cirurgia, la diatèrmia consisteix en la producció d'escalfor en una zona del cos mitjançant un corrent elèctric d'alta freqüència que passa entre dos elèctrodes connectats a la pell del pacient, amb freqüències de 0,5-1,75 MHz, i amb potències de l'ordre de 100-300 W. Aquest altre concepte de diatèrmia pot aplicar-se a diversos instruments quirúrgics, en el bisturí diatèrmic, per exemple, s'utilitza per coagular teixits. El mateix bisturí és un elèctrode i l'altre és una placa humida aplicada a una altra zona del cos del pacient. Utilitzant el bisturí la sang es coagula i els petits vasos s'obstrueixen, podent-se efectuar incisions que pràcticament no sagnen. Puntes i agulles diatèrmiques poden usar-se per a destruir teixits innecessaris (electrocauterització).

## Aplicacions

* Destrucció d'una lesió corioretinal per diatèrmia
* Excisió ampliada de la zona de transformació amb nansa diatèrmica
* Procediment d'excisió electroquirúrgica amb nansa diatèrmica
* Reparació d'un esquinçament de la retina per diatèrmia
* Reparació d'un despreniment de la retina amb diatèrmia
* Turbinectomia per diatèrmia

## Precaucions

* La diatèrmia d'ona curta i microones no es pot realitzar en pacients amb estimulació cardíaca (marcapassos) o en una implantació desfibril·lador si no es va amb compte.
* En el cas d'un pacient amb neuroestimulador implantat, l'aplicació de diatèrmia està estrictament prohibida.

## Referències

* ↑ diatèrmia a Optimot
* ↑ «Deep Heat». Medscape, 25-09-2008. [Consulta: 2 juny 2009].
* ↑ Anne Ahlman. «Hot Topic - An Evidence-Based Look at the Therapeutic Properties of Heat», 01-08-2005. Arxivat de l'original el 25 de setembre 2008. [Consulta: 2 juny 2009].
* ↑ Deep Heat: eMedicine Physical Medicine and Rehabilitation. Emedicine.com, 25 de setiembre de 2008 [Consulta: 2 juliol 2009].
* ↑ «Hot Topic - An Evidence-Based Look at the Therapeutic Properties of Heat». Arxivat de l'original el 2016-03-03. [Consulta: 4 novembre 2018].
* ↑ Mark Dutton. Physical Therapist Assistant Exam Review Guide. Jones & Bartlett Publishers, 11 maig 2011, p. 468–. ISBN 978-0-7637-9757-7 [Consulta: 14 novembre 2012].
* ↑ Lehmann, JF; Stonebridge, JB .
* ↑ diatèrmia a Optimot

## Vegeu també

* Termoteràpia
* Diatèrmia d'ultrasons
* Neuroestimulació

## Bibliografia

* Anna Janas, Daniel Olszewski: diatèrmia chirurgiczna], Magazyn Stomatologiczny nr 4/2006 [dostęp 24.06.2008]
* Principles of Electrosurgery Arxivat 2013-09-30 a Wayback Machine. [dostęp 24/06/2008] (anglès)
* Youngson R., Collins, Słownik Encyklopedyczny, Medycyna, RTW, 1997 ISBN 83-86822-53-8